विश्व हाथी दिवस 2017 के अवसर पर केंद्रीय पर्यावरण, वन एवं जलवायु परिवर्तन मंत्री डॉ. हर्षवर्धन ने हाथियों के संरक्षण के लिए राष्ट्रव्यापी अभियान ‘गज यात्रा’ का शुभारम्भ किया था। यह अभियान हाथियों की बहुलता वाले 12 राज्यों में चलाया जाएगा। उन्होंने हाथियों पर अखिल भारतीय जनगणना 2017 जारी की। वर्ष 2017 की जनगणना के मुताबिक भारत में एशियाई हाथियों की कुल आबादी 30,000 है और विश्व की 60% एशियाई हाथी भारत में है। इसके साथ ही उन्होंने एक राइट ऑफ पेसेज दस्तावेज भी जारी किया गया। यह दस्तावेज देश में हाथियों के कोरिडोर के बारे में जानकारी मुहैया करता है। वर्ष 2012 से 2017 के बीच उठाए गए संसदीय प्रश्नोत्तर पर आधारित एक संकलन एनविस सेन्टर, डब्ल्यूडब्ल्यूएफ- इण्डिया प्रोजेक्ट एलिफेन्ट डिविजन एवं मन्त्रालय द्वारा जारी किया गया है। इसका शीर्षक ‘ग्लिम्पसिस ऑफ इनीशिएटिव टेकन फोर एलिफेन्ट कन्जर्वेशन इन इण्डिया’ (भारत में गज संरक्षण के प्रयासों की झलक) हैं।